আনিসুল হক আরও বলেন, ‘তাঁরা দুজন নামাজ পড়তে যাওয়ার পর বঙ্গবন্ধু ও আমার পিতা কথা বলতে শুরু করলেন। বঙ্গবন্ধু আমার পিতাকে বললেন, তাঁর (বঙ্গবন্ধু) কাছে সুনির্দিষ্ট খবর আছে যে, খন্দকার মোশতাক আমার পিতাকে মেরে ফেলবে। আমার আব্বা হজম করে নিয়ে বললেন, যদি এ রকম খবর থাকে তাহলে আমাকে (আইনমন্ত্রীর বাবা) না, তোমাকে (বঙ্গবন্ধু) মারবে? তার কারণ হচ্ছে, আমাকে মারলে তাঁর একটা বুলেটেরও দাম উঠবে না। তোমাকে মারবে। উনি (বঙ্গবন্ধু) তখন বলেছিলেন যে, খন্দকার মোশতাকের পায়ের নখ থেকে মাথার চুল পর্যন্ত হারামিতে ভরা। ওকে বাংলাদেশের কেউ চেনে না আমি ছাড়া। তারপরে আমি দেখেছি, আগষ্ট মাসের ১ তারিখ থেকে ১২ তারিখ পর্যন্ত অন্তত পাঁচবার এসেছিলেন শুধু জানার জন্য, বঙ্গবন্ধুর সঙ্গে আমার পিতার কী কথা হয়েছিল।’